רבע לאפריקה

רבע לאפריקה (באנגלית: Quarter to Africa) הוא הרכב מוזיקלי ישראלי.

היסטוריה 
ההרכב הוקם בשנת 2014 על ידי יקיר ששון ואליסף בשארי.

ב-2015 הוציאו את השיר "גם כי אלך", שהפך לשיר הנושא של הסדרה "כיפת ברזל" ששודרה בקשת 12.

בפברואר 2017 הוציא ההרכב את אלבומו הראשון, "הלייבק" (The Layback). כל שירי האלבום נכתבו במסעם האישי של ששון ובשארי בהודו וחלקו הושלם ביפו. האלבום יצא בחברת התקליטים הסינית "Tuff Beats" וזכה לשבחים רבים ממבקרי המוזיקה. מתוך האלבום הצליחו במיוחד השירים "תהביל תרבח" ו"הלייבק".

במאי 2017 הוציאו יחד עם הזמר אליעד נחום גרסת כיסוי לשיר "התחלה חדשה". הביצוע הוקלט לכבוד עלייתה לאוויר של תחנת הרדיו כאן גימל.

ב-2020 הוציאו את האלבום "Falafel Pop", וכמו כן השתתפו בפרויקט צו השעה עם חידוש לשיר "שלום עליכם" של מתי כספי ובעז שרעבי, שביצעו לצד אסתר רדא.

הלהקה ביצעה וניגנה ב"שיר לעצמי" אשר כתב אלכסנדר פן, כחלק מפרויקט "גורע וזורח" ויצא לאור ב-2021.

דיסקוגרפיה 
 2017: הלייבק - The Layback
2020: פלאפל פופ - Falafel Pop

קישורים חיצוניים

הערות שוליים 

ג'אז ישראלי
להקות אתניות ישראליות
להקות פאנק (Funk) ישראליות
צמדים מוזיקליים ישראלים
להקות שהוקמו בשנת 2014